Rudi Thomsen

Rudi Thomsen (21. juli 1918 i Randers – 29. marts 2004 i Århus) var en dansk historiker og professor ved Aarhus Universitet. Hans speciale var antikken og numismatik.

Thomsen voksede op i Randers som søn af en tapetserer og var i sin gymnasietid engageret i den socialdemokratiske ungdom i byen, hvilket bl.a. indbefattede den senere statsminister Jens Otto Krag. En kreds af randrusianere gik sammen for at bekoste hans uddannelse, og i 1936 begyndte han at studere historie, latin og græsk kultur på det næsten nye Aarhus Universitet. 1944 blev han cand.mag., og 1947 blev han den hidtil yngste danske dr.phil. med disputatsen The Italic Regions from Augustus to the Lombard Invasion.

1949-1957 var han museumsinspektør ved Den Kongelige Mønt- og Medaillesamling i København. Derefter blev han professor i "oldtidens og middelalderens almindelige historie" ved Aarhus Universitet, en stilling han beholdt til han i 1986 gik på pension, hvilket dog ikke forhindrede ham i derefter stadig hver dag at møde op på sit kontor på universitetet. Han blev 1995 tildelt Holger Hede Medaljen af Dansk Numismatisk Forening.

Igennem sit liv skrev Thomsen et væld af bøger om historiske emner, heriblandt seks biografier om nogle af antikkens store personligheder. Hans store produktion af historiebøger indbefattede også emner uden for hans speciale, nemlig om Indien og Kina.

Udvalgt bibliografi 
 The Italic Regions from Augustus to the Lombard Invasion, København 1947 (disputats)
 Den almindelige værnepligts gennembrud i Danmark, København 1949
 Early Roman Coinage. A Study of the Chronology, bind I-III, København 1957-1961
 Historien. Gyldendals opslagsbog, Gyldendal:København 1970
 Verdenshistorien i grundrids, København 1973
 King Servius Tullius : a historical synthesis, Gyldendal:København 1980 
 Hellenismens tidsalder, Aarhus Universitetsforlag:Århus 1993 
 Oldtidens penge, Sfinx 1994 
 Kleopatra – "kongernes dronning", Sfinx 1996 
 Kejser Nero, Sfinx 1998 
 Hannibal – Roms store modstander, Sfinx 1998 
 Byzans – middelalderens Romerrige, Aarhus Universitetsforlag:Århus 1999 
 Fønikerne – Libanons gamle handelsfolk, Aarhus Universitetsforlag:Århus 2000 
 Marcus Aurelius – en filosof på kejsertronen, Aarhus Universitetsforlag:Århus 2001 
 Augustus – liv og virke, Sfinx 2001 
 Herodes – jødernes konge, Sfinx 2002

Litteratur 
 Erik Christiansen: Rudi Thomsen 21. juli 1918 – 30. marts 2004. In: Historisk Tidsskrift 105 (2005), p. 584–593.
 Aksel Damsgaard-Madsen, Erik Christiansen og Erik Hallager (red.): Studies in Ancient History and Numismatics presented to Rudi Thomsen, Aarhus Universitetsforlag:Århus 1988 
 Jørgen Steen Jensen: "Rudi Thomsen 75 år den 21. juli ; Rudi Thomsens bibliografi 1941-1993" i Nordisk Numismatisk Unions medlemsblad nr. 6 (1993), s. 98-103

Eksterne henvisninger 
 
 Nekrolog i HUMavisen 46 maj/juni 2004
 Lydklip: Rudi Thomsen fortæller i august 1987 om sit disputatsforsvar i 1947

Danskere i 1900-tallet
Danskere i 2000-tallet
Historikere fra Danmark
Numismatikere fra Danmark
Professorer fra Aarhus Universitet
Personer fra Randers
Museumsfolk fra Danmark
Faglitterære forfattere fra Danmark
Personer i Kraks Blå Bog (afdøde)
Dansksprogede forfattere fra Danmark